Напад НАТО на СРЮ

Напад НАТО на СРЮ,  Operation Allied Force операция «Споенецка сила» — военна операция НАТО против Союзной Републикы Югославии в часѣ од 24. марца до 10. юна 1999 в добѣ войны в Косовѣ.

Союзна Република Югославия была обвинена з того, же в Косовѣ допущать ся етничных чисток Албанцьох, югославскы безпечностны силы твердили, же они ведуть операции против озброеных албанскых терористох, подтримованых зо загранича. Дипломатичным способом заставити выгнаня Албанцьох и донутити СРЮ одтягнути войско з Косова не удало ся. 

Засяг НАТО став ся без сугласу Рады безпечности ОЗН, против того были Россия и Китай. 

Бомбардованя зачали ся з атак на военскы цѣлѣ, была парализована система протилетецкой обороны, чим ся НАТО добило необмедженого панованя во воздуху. Дале летецкы атакы продовжили ся  цѣлы 78 днѣ и были намѣрены на розбитя инфраштруктуры, економикы, школ, медицинскых капацит, медий, културных памяток, церков и монастырей.NATO WAR CRIMES. Шкоды, причинены СРЮ шацованы од 30 до 100 милиард америцкых доларох.. Сумарне число людскых жертв не е урядно выголошене, а сербскы одгады суть од 1200 до 2500  мертвых и около 6000 раненых.Жртве бомбардовања нису пребројане. Бѣженцями ся стали даколко сто тысяч Албанцьох Косова.

Великыма шкодами  и жертвами была СРЮ принучена подписати догоду и вывести войско з Косова, котре перешло под контролу миротворных сил. Въедно зо сербскым войском одышли около 200 тысяч косовскых Сербох, чим ся Сербия з числом бѣженцьох 500 тысяч достала на перву позицию в Европѣ.Srbija ima najviše izbeglica u Evropi. 

НАТО в нападѣ поужило и заказаный меджинародным правом вызброй, напримѣр казетовы и радиоактивны бомбы. Резултатом того были до року 2004 зарегистрованы 30 тысяч новозахворѣлых на раковину, а зоз умертностьов з той причины Сербия стала на перву позицию в Европѣ.Srbija prva u Evropi po stopi smrtnosti od raka. 

Жерела и одказы
 Андреев М.В. Современные проблемы взаимодействия СБ ООН с региональными организациями в сфере обеспечения международного права и безопасности. //Вестник ТИСБИ. - 2001. - № 1. Доступне онлайн
 Јелена Беоковић: Жртве бомбардовања нису пребројане. //Политика,  23.03.2010  Доступне онлайн
 Артем Кирпиченок: ДВАДЦАТЬ ЛЕТ АТАКЕ НА ЮГОСЛАВИЮ. //Ліва, інтернет-журнал, 24.03.2019  Одчитане 26.03.2019 
 NATO WAR CRIMES

 Референции 

Катеґорія:Войны 20. стороча